text: Покана за участие в семинар на тема "Право на ЕС в областта на оценка на въздействието върху околната среда" (код 418DV115)
  В периода 22 – 24 октомври 2018 г. Националният институт на правосъдието ще бъде домакин на семинар на тема "Право на ЕС в областта на оценка на въздействието върху околната среда" (418DV115), организиран от Академията по Европейско право.
  Участници в обучението ще бъдат съдии от страни-членки на ЕС. Предвидено е участието на осем български съдии с интерес в областта на екологичното право.
  Срок на заявяване: 15 октомври 2018 г. включително.
  Семинарът има за цел да предостави на участниците преглед на законодателството на ЕС в областта на околната среда, с фокус към Директивите относно оценка на въздействието върху околната среда и стратегическата екологична оценка.
  Основни теми, включени в програмата на семинара са:
  •	Директива 2014/52/EC относно оценката на въздействието върху околната среда (ОВОС)
  •	Директива 2001/42/EC за стратегическата екологична оценка (СЕО)
  •	Обхват и преглед на съдебната практика на Съда на ЕС
  •	Изпълнение и съдебен контрол по Директивите относно ОВОС/СЕО
  •	Участие на обществото и достъп до правосъдие
  •	Ролята на съдията при прилагане на Директивите относно ОВОС/СЕО
  •	Разглеждане на конкретни казуси
  2. Критерии за участие
  •	Владеене на английски език на ниво В2, С1 или С2;
  •	Приоритет ще имат съдии, с опит по дела, относими към тематиката на обучението.
  3. Заявление за кандидатстване и финансови условия
  Заявките за участие се попълват електронно.
  Настаняването за три нощувки, два обяда и кафе паузи по време на семинара се организират и поемат от Академията по европейско право. Транспортът се организира от участника и Академията ще възстанови разходи в размер до 400 евро след семинара и при представяне на разходни документи от пътуването в оригинал.
  Класираните кандидати ще бъдат обявени на страницата на НИП в интернет в раздел "Обучения в Европа".
  Лице за контакт: Ралица Иванова, програмен координатор, дирекция "Текущо обучение и международен обмен на магистрати", телефон: 02 9359 154, ел.поща: r.ivanova@nij.bg.